నయాగఢ్ జిల్లా

ఒడిషా రాష్ట్రం లోని జిల్లాలలో నయాగఢ్ జిల్లా ఒకటి. 1995లో మునుపటి పూరి జిల్లా 3 జిల్లాలుగా విడగొట్టబడింది. జిల్లాలో " బైసిపలి విల్డ్‌లైఫ్ శాంక్చ్యురీ " ఏర్పాటు చేయబడింది. జిల్లా హిల్ స్టేషను లా ఉంటుంది. నయాగఢ్‌లో తయారు చేయబడుతున్న " చెన పోడా " ఒడిషా ప్రజలందరి ప్రజల అభిమానాన్ని చూరగొన్న వంటకం. ఈ వంటకం తయారీవలన నయాగఢ్ ప్రత్యేకత సంతరించుకుంది.
నయాగఢ్ జిల్లా ప్రాంతం 13వ శతాబ్దం నుండి ఉనికిలో ఉంటూ ఒడిషా చరిత్రలో ముఖ్యపాత్ర వహించింది. బఘేల రాజమంశానికి చెందిన రాజా సూర్యమణి పూరీకి వచ్చి నయాగఢ్ వద్ద రాజ్యస్థాపన చేసారు. మునుపటి గుజరాతి రాజాస్థానాలైన రాంపూర్, నయాగఢ్, ఖందపరా, దశపల్లా కలిపిన ప్రదేశమే ప్రస్తుత నయాగఢ్ జిల్లా. సవరలు, కంధాలు నయాగఢ్ స్థానిక ప్రజలుగా భావిస్తున్నారు. ఆర్యులు తరువాతి కాలంలో ఈ ప్రాంతానికి వచ్చారు. మునుపటి గుజరాతి రాజాస్థానాలైన రాంపూర్, నయాగఢ్, ఖందపరా, దశపల్లాలు భారతస్వతంత్ర సమరంలో ప్రధానపాత్ర వహించాయి.
నయాగఢ్ జిల్లా ప్రాంతం 13వ శతాబ్దం నుండి ఉనికిలో ఉంటూ ఒడిషా చరిత్రలో ముఖ్యపాత్ర వహించింది. సూర్యవంశానికి చెందిన బఘేలా మద్యప్రదేశ్‌లో ఉన్న రేవా రాస్థానానికి యాత్రకు వచ్చి తరువాత నయాగఢ్ వద్ధ రాజ్యస్థాపన చేసాడు. సూర్యమణి పూరీకి వెళ్ళే మార్గంలో తన సోదరుడైన గుణానతి వద్ద రాత్రికి బసచేసాడు. అప్పుడీ ప్రాంతం అంతటా పులులు అధికంగా సంచరిస్తూ ఉండేవి. రాత్రి సమయంలో ఒక పులి నిద్రిస్తున్న బగేలా సోదరుల మీద దాడి చేసింది. సోదరిలిద్దరూ విరోచితంగా పోరాడి పులిని సంహరించారు. అది చూసి ప్రశింసించిన ప్రజలు వారిని తమ నాయకులుగా ఎంచుకున్నారు. క్రమంగా సూర్యమణి గుణనాతి వద్ద కోటనిర్మాణం చేసి, మాలి మహిళను వివాహం చేసుకున్నాడు. సూర్యకుమార్ మొదటి భార్య మరణించిన తరువాత సూర్యమణి క్షత్రియకాంతను వివాహం చేసుకున్నాడు. తరువాత సూర్యమణి హరిపూర్, రాల్బా మీద దండయాత్ర చేసాడు. రలబా చాలా సౌందర్యవంతమైన ప్రదేశం. సూర్యమణి రలబా వద్ద నిద్రిస్తున్న సమయంలో తిరిగి వేరొక పులి ఆయనమీద దాడి చేసింది. సూర్యమణి దానిని కూడా సంహరించాడు. ఆ సమయంలో సూర్యమణి ఒకస్త్రీ ఖాళీ కుండతీసుకుని పక్కన ఉన్న మడుగులో నీరు తీసుకుని తిరిగి వచ్చే సమయంలో ఒక బాలునితో వచ్చింది. సూర్యమణి ఆ స్త్రీని అడ్డగించి బాలుని గురించిన మర్మం గురించి ప్రశ్నించాడు. ఆస్త్రీ తాను " బౌరీ తకురాణి " దేవతనని ఆబాలుడు తనకుమారుడని చెప్పి తనను కూడా సంహరించి కులదేవతగా పూజించమని రాజా సూర్యమణికి సూచించింది. రాజా సూర్యమణి అలాగే చేసి పులి తలను తమ రాజ్యానికి చిహ్నం చేసాడు.
బగెల్ సింగ్ వంశానికి చెందిన రాజా నింత్ (1480-1510) రుక్షి, బలరాం పర్వతాల మద్య ఉన్న ప్రదేశానికి వేటకు వచ్చి అక్కడ ఒక అద్భుతప్రదేశాన్ని చూసాడు. ఇక్కడ ఒక కుందేలు కుక్కను ఓడించడం చూసాడు. తరువాత అతడు ఈ ప్రాంతానికి తన రాజధానిని మార్చుకున్నాడు. తరువాత ఈ ప్రాంతం బఘుయా నయాగఢ్ అని పిలువబడుంది. ఇక్కడ సంభవించిన సంఘటనను " కుర్కుర్ తసరా " అని అంటున్నారు.
నయాగఢ్ 12వ రాజా రఘునాథ్ సింగ్ (1565-1595) చాలా శక్తివంతమైన వాడు. ఈ సమయంలో ముస్లిములు పూర్తిగా ఒడిషాను ఆక్రమించుకున్నారు. ఒరిసా తీరప్రాంతాలలో పరిస్థితి అస్థవ్యస్థంగా మారింది. చివరి స్వతంత్ర పాలకుడు రాజా ముకుందవర్మ (1565) లో గొహ్రితికిర వద్ద ఓడించబడి మరణించాడు. ఒడిషాతీరప్రాంత పరిస్థితిని అనుకూలంగా చేసుకుని రాజా రఘునాథ్ సింగ్ రాణాపూర్ మీద దాడి చేసి ఒడగావ్‌, సరంకుల్, బౌంసిపరాలను స్వాధీనం చేసుకున్నాడు. బౌధ్ రాజా నుండి నయాగఢ్- దశపల్లా ప్రాంతం, ఒడగావ్‌కు చెందిన సునాముహిన్ ప్రాంతాన్ని రాజా గుముషర్ నుండి తీసుకున్నాడు. బాణ్పూర్ నుండి మరికొంత భూభాగం తీసుకున్నాడు. రఘినాథ్ సింగ్ మరణించే ముందు తనరాజ్యాన్ని మూగ్గురు కుమారులకు విభజించి ఇచ్చాడు. హరిహర సింగ్ నయాగఢ్ పాలకుడయ్యాడు. జదునాథ్ సింగ్ నాలుగు ఖందగ్రామాలకు (పెద్ద భూభాగం) పాలకుడయ్యాడు. తరువాత ఈ ప్రాంతం కందపరా అయింది. హరిహర సింగ్ కుమారుడైన గదాధర సింగ్ రాణ్పూర్ మీద దాడి చేసిన సమయంలో గుంషర్ నయాగఢ్ మీద దాడి చేసాడు. పిందిక్ పత్సహాని అనే గ్రామీణ యువకుడు 150 సైనికులతో ధైర్యంగా గొప్ప గుంషర్ సైన్యాన్ని ఎదుర్కొని వీరోచితంగా పోరాడి ఓడించాడు. తరువాత జరిగిన పోరులో పిందిక్ పత్సహాని శత్రుసైన్యాలకు బంధీగా చిక్కి తనప్రాణాన్ని అర్పించాడు. గంగాధర్ సింగ్ ప్రఖ్యాత గుంషర్ కవి భంజాను కుమార్తెను వివాహం చేసుకున్నాడు. వివాహం తరువాత భంజా నయాగఢ్ రాజ్యంలోని మాలిసాహి వద్ద స్థిరపడ్డాడు. బ్రిటిష్ ఒడిషాను స్వాధీనం చేసుకున్న తరుణంలో నాయాగర్‌ను బినాయక్ సింగ్ పాలిస్తున్నాడు. ప్రఖ్యాత కవి జదుమణి ఆయనకు ఆస్థాన కవిగా ఉన్నాడు.నయాగఢ్‌ను పలు రాజమంశాలు పాలించాయి. .
15 వ శతాబ్దంలో దశపల్ల సామ్రాజ్యం స్థాపించబడింది.
1550లో నయాగఢ్ రాజ్యం స్థాపించబడింది.
రాంపూర్ రాజాస్థానం క్రీ.పూ 18వ శతాబ్దంలో స్థాపించబడింది.
నయాగఢ్ జిల్లా ప్రస్తుతం " రెడ్ కార్పెట్‌లో భాగంగా ఉంది " 2008 ఫిబ్రవరి 15 న మావోయిస్ట్ తిరుగుబాటు తరువాత జిల్లా అంతటా పోలీస్ బలగాలు అధికం చేయబడ్డాయి. ఈ పోరాటంలో 15 మంది పోలీస్ ఆఫీసర్లు 1 పౌరుడు ప్రాణాలు కోల్పోయారు. ఈ దాడి సమయంలో తిరుగుబాటుదారులు ఆయుధాలను దొంగిలించారు. పోలీస్ స్కూల్స్, పోలీస్ ఆయుధాలు, పోలీస్ స్టేషన్లు లక్ష్యంగా ఈ దాడి జరిగింది.
జిల్లాలో ఒరిస్సా రాష్ట్ర 4 అసెంబ్లీ నియోజకవర్గాలు ఉన్నాయి. నయాగఢ్ జిల్లాలో ఎన్నికైన సభ్యుల జాబితా.